Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 27 เม.ย.60
27 เม.ย. 2560

MINT ซื้อเก็งกำไร
ราคาปิด 37.50 แนวรับ 36.50-36 แนวต้าน 38 , 39-40
หลังจากที่ราคาปรับตัวขึ้นอย่างต่อเนื่องเมื่อเดือน มี.ค. ที่ผ่านมา ระยะหลังราคาเริ่มเห็นการแกว่งตัวผันผวนจากแรงขายที่ออกมา อย่างไรก็ตามแนวรับบริเวณ 36.50-36 บาทถือว่าทำงานได้ค่อนข้างแข็งแกร่งและมีจังหวะดีดตัวกลับขึ้นให้เห็นตลอดรวมถึงวานนี้ที่ยืนเหนือแนวเส้นต้นทุนค่าเฉลี่ยได้อีกครั้ง น่าจะมีลุ้นทะลุผ่านแนวต้านบริเวณ 38 บาทขึ้นไปได้ จึงแนะนำเป็นหุ้นเก็งกำไร
 
ESSO ซื้อเก็งกำไร
ราคาปิด 11.80 แนวรับ 11.60-11.40 แนวต้าน 12-12.20 , 12.50
ราคาหุ้นพักตัวลงมาหลังจากดีดตัวขึ้นแรงช่วงต้นเดือน อย่างไรก็ตามรูปแบบแท่งเทียนเริ่มส่งสัญญาณแข็งแกร่งมากขึ้นเป็นรูป Doji 2 แท่งติดและเริ่มมีการดีดตัวขึ้นยืนเหนือแนวเส้นต้นทุนค่าเฉลี่ยได้อีกครั้งวานนี้เป็นแท่งเขียวยาว ส่วน Indicator ก็เริ่มกลับมาส่งสัญญาณเป็นบวก น่าจะมีลุ้นปรับตัวขึ้นทดสอบแนวต้านต่างๆ จึงแนะนำเป็นหุ้นเก็งกำไร
 
For SBL
DTAC ยืมหุ้น short
ราคาปิด 41 แนวรับ 40-39 แนวต้าน 42-42.50
ราคาหุ้นปรับฐานลงมาหลังจากที่พุ่งขึ้นในรอบก่อน อย่างไรก็ตามยังเห็นแรงขายออกมาอย่างต่อเนื่องและทำให้ราคาไม่สามารถยืนเหนือแนวเส้นต้นทุนค่าเฉลี่ยได้ ขณะที่เมื่อวานนี้เริ่มมีจังหวะหลุดต่ำกว่าแนวรับแถว 41 บวกบวกลบลงมาให้เห็น น่าจะมีโอกาสปรับตัวลงไปทดสอบแนวรับถัดๆไป จึงแนะนำเป็นหุ้นยืม Short